open-index/open-wikipedia-markdown huggingface dataset:
Dong

**Dong** tai **Đồng** voi tarkoittaa seuraavia:

* đồng, Vietnamin rahayksikkö
* dongit, Etelä-Kiinassa asuva vähemmistökansa
* dong, dongien puhuma thailainen kieli

## Dong- tai Đồng -nimisiä henkilöitä

* Dong Bin (s. 1988), kiinalainen kolmiloikkaaja
* Dong Biwu (1886–1975), kiinalainen poliitikko, Kiinan kansantasavallan vt. puhemies 1968–1975
* Dong Dong (s. 1989), kiinalainen trampoliinivoimistelija, olympiavoittaja ja maailmanmestari
* Dong Fangzhuo (s. 1985), kiinalainen jalkapalloilija
* Dong Jinzhi (s. 1977), kiinalainen alppihiihtäjä
* Dong Jiong (s. 1973), kiinalainen sulkapalloilija
* Dong Jun (s. 1961), kiinalainen amiraali, poliitikko ja ministeri
* Đồng Khánh (1864–1889), Vietnamin keisari 1885–1889
* Dong Mingzhu (s. 1954), kiinalainen yritysjohtaja
* Dong Young-bae, *Taeyang* (s. 1988), eteläkorealainen laulaja
* Dong Yuan (n. 934–962), kiinalainen kuvataiteilija 
* Dong Zhongshu (179–104 eKr.), kiinalainen filosofi
* Liu Dong (s. 1973), kiinalainen keskimatkojen juoksija

## Kuvitteellisia henkilöitä

* Dong Yi, samannimisen eteläkorealaisen televisiosarjan päähenkilö
Antti Toiviainen

**Antti Tapani Toiviainen** (2. marraskuuta 1947 Porvoo – 28. syyskuuta 2014 Porvoo) oli suomalainen journalisti ja päätoimittaja. 

Antti Toiviainen syntyi  maanviljelijä Yrjö Toiviaisen ja emäntä Kirsti Parkkalin perheeseen. Hänen puolisonsa vuodesta 1972 oli Meri Kristiina Holm. Toiviainen tuli ylioppilaaksi 1967 ja opiskeli Tampereen yliopistossa. Hän työskenteli *[[Uudenmaan Sanomat|Uudenmaan Sanomien]]* toimittajana 1968 ja 1972 ja *[[Uusimaa (lehti)|Uusimaa-lehdessä]]* toimittajana 1971–1972, toimitussihteerinä 1973–1980, uutispäällikkönä 1980–1986, toimituspäällikkönä 1986–1993 ja päätoimittajana vuodesta 1993. Toiviaisella oli myös useita alansa luottamustehtäviä. Päätoimittajan tehtävästä Toiviainen siirtyi takaisin *Uusimaa-lehden* toimittajaksi 1996, mutta joutui hoitamaan päätoimittajan tehtäviä useaan otteeseen väliaikaisesti myöhemmin ja vielä ollessaan jo osa-aikaeläkkeellä. 

## Lähteet
Stanislav Rostotski

**Stanislav Josifovits Rostotski** (; 21. huhtikuuta 1922 Rybinsk – 10. elokuuta 2001 Viipuri) oli venäläinen elokuvaohjaaja ja -käsikirjoittaja, joka teki monia suosittuja elokuvia Neuvostoliitossa etenkin 1960- ja 1970-luvulla. Hänen kansainvälisesti tunnetuimat ohjauksensa ovat isäntäänsä etsivästä koirasta kertova traaginen perhe-elokuva *[[Bim mustakorva (elokuva)|Bim mustakorva]]* (1977) ja naisista kertova sotaelokuva *[[Ja ilta oli rauhaisa]]* (1972), jotka molemmat saivat  parhaan vieraskielisen elokuvan Oscar-ehdokkuuden.

Rostotski oli toisen maailmansodan veteraani ja sai ohjatakseen useita sotaelokuvia. Hän opiskeli valtion elokuvainsitituutissa, työskenteli välillä Mosfilmissa nelisen vuotta kunnes palasi viimeistelemään tutkintonsa vuosina 1950–1952, opettajanaan muun muassa Grigori Kozintsev. Vuonna 1951 hän liittyi NKP:n jäseneksi.

Rostotski sai uransa aikana muun muassa kaksi Neuvostoliiton valtionpalkintoa, kansantaiteilijan arvonimen sekä Leninin palkinnon.

## Filmografiaa

* 1962: *[[Seitsemän tuulen talo]]* (Na semi vetrah)
* 1964: *[[Bela]]*
* 1966: *[[Arvoituksen avain]]* (Maksim Maksimytsh, Taman)
* 1967: *[[Aikamme sankari (elokuva)|Aikamme sankari]]* (Geroi nashego vremeni, Lermontovin romaanista)
* 1972: *[[Ja ilta oli rauhaisa]]* (A zori zdes tihije...)
* 1977: *[[Bim mustakorva (elokuva)|Bim mustakorva]]* (Belyi Bim – tšornoje uho)
* 1985: *[[Mahtavat viikingit]]* (I na kamnjah rastut derevja, tv-elokuva)

## Lähteet

## Aiheesta muualla
* 
*
Sofokus

**Sofokus Oy** on suomalainen alustatalouden ja digitaalisen liiketoiminnan asiantuntijapalveluita tarjoava konserni. Sofokuksen perustaja ja toimitusjohtaja on sähköisen liiketoiminnan moniyrittäjä Teemu Malinen. 

Yritys perustettiin vuonna 2000 ja sen toimipisteet sijaitsevat Helsingissä ja Turussa. Yhtiön palveluksessa työskenteli 37 henkilöä kesäkuussa 2020. Konsernin liikevaihto oli tilikaudella 2017 2,34 miljoonaa euroa.

## Toiminnan kehitys
Vuonna 2018 Sofokus oli yksi Suomen nopeimmin kasvavista tietotekniikkayrityksistä. Se on sijoittunut kaksi kertaa peräkkäin Deloitte Fast-50 listalle vuosina 2016 ja 2017. Yritys listattiin vuonna ensimmäistä kertaa 2018 Inc 5000 EU yhtenä Euroopan nopeimmin kasvavista yrityksistä sijalle 2473. Vuonna 2019 yhtiö nousi Inc 5000 EU listalla sijalle 2395. Vuonna 2019 Sofokus lakkautti Helsinkiin 2015 perustetun toimipisteensä tuotanto-osuuden, keskittäen kaiken teknisen toteuttamisen Turkuun. 

## Yrityskulttuuri
Sofokus valittiin vuonna 2019 kansainvälisessä European Business Awards kilpailussa Suomen parhaaksi, palkittu yrityskulttuuri nojaa pehmeisiin arvoihin kuten hyvään fiilikseen, luottamukseen ja joukkuehengen rakentamiseen. Yritys on myös ollut kaksi kertaa järjestämässä Django Dames tapahtumaa, jonka tarkoituksena on kannustaa tyttöjä ja naisia tietotekniikan pariin.  

## Start-up-toiminta
Sofokus-konserniin kuuluu tytäryhtiö **Sofokus Push Oy**. Sofokus Push Oy on vuonna 2017 perustettu startup-yritysten kasvun kiihdyttämiseen ja startup-sijoittamiseen keskittyvä yhtiö. Yhtiö on sijoittanut muun muassa seuraaviin startup-yhtiöihin: tapahtumanmyyntipalvelu Liveto Group Oy ja paikannuslaitteita tarjoava Confienta Oy. Yhtiö on ollut alusta asti aktiivisesti mukana start-up toiminnan kehittämisessä Suomessa ja mm. mukana tuomassa Kasvu Openia tapahtumaa Turkuun.

## Lähteet

## Aiheesta muualta
* Sofokuksen verkkosivusto
FC Barcelona (täsmennyssivu)

**FC Barcelona** voi viitata saman urheiluseuran eri jaostoihin:
* FC Barcelona, barcelonalainen jalkapalloseura
** FC Barcelona B, reservijoukkue
** FC Barcelona C, entinen reservijoukkue
** FC Barcelona Femení, naisten jalkapallojoukkue
** FC Barcelona Juvenil A, nuorten joukkue
* FC Barcelona Futsal, futsaljoukkue
* Barça Hockey Gel, FC Barcelonan jääkiekkojoukkue
* FC Barcelona (koripallo), koripallojoukkue
* FC Barcelona (käsipallo), käsipallojoukkue
* FC Barcelona (rugby), rugbyjoukkue
* FC Barcelona (rullaluistinhockey), rullaluistinhockey-joukkue
Star Wars: Battlefront II (vuoden 2017 videopeli)

**Star Wars: Battlefront II** on Digital Illusionsin kehittämä ja Electronic Artsin julkaisema toimintapeli. Peli on julkaistu vuonna  PlayStation 4:lle, Windowsille ja Xbox Onelle. Peli on jatkoa vuoden 2015 pelille *[[Star Wars: Battlefront (vuoden 2015 videopeli)|Star Wars: Battlefront]]*.

Peliä kohtaan on käynnistetty selvityksiä uhkapeleihin verrattavasta sisällöstä. Seurauksena Belgia on päättänyt kieltää nk. loot box-sisällön ja Havaiji tarkastelee mikrotransaktioiden kieltämistä. Tämän jälkeen EA ilmoitti, että mikrotransaktiot poistetaan toistaiseksi. Myöhemmin ne palautettiin sellaisessa muodossa, etteivät ne vaikuttaneet pelaamiseen, kuten kosmeettisina esineinä.

Peli sai julkaisusta lähtien säännöllisesti päivityksiä, jotka sisälsivät mm. uusia karttoja ja kulkuneuvoja. Viimeinen iso päivitys julkaistiin 29. huhtikuuta 2020, kun ilmoitettiin, että säännölliset päivitykset loppuvat.

## Lähteet

## Aiheesta muualla
*
Raen kunta

**Raen kunta** sijaitsee Pohjois-Virossa Harjumaan maakunnassa.

## Sijainti
Kunta sijaitsee Tallinnan kaikkoispuolella ulottuen Tallinnan rajalta noin 25 kilometrin päähän lounaaseen rajoittuen Kosen kuntaan. Raen muita naapurikuntia ovat lännessä Kiilin kunta sekä idässä Jõelähtmen ja Raasikun kunnat.

## Hallinto
Raen kunnan asema säilyi muuttumattomana vuoden 2017 kuntauudistuksessa. Kunnassa on 17&nbsp;968 asukasta (1.1.2018).

Kunta muodostuu Assakun, Jürin, Lagedin, Peetrin ja Vaidan pienkauppaloista (alevik) sekä 27 kylästä (küla). Kunnan keskuspaikka on Jüri. 

## Liikenne
Valtatie 2 Tallinnasta Tarttoon ja valtatie 11 (Tallinnan eteläinen ohikulkutie) kulkevat Raen halki. Tallinnan Lennart Meri -lentoasema sijaitsee Raen pohjoisrajalla.

## Lähteet

## Aiheesta muualla
Doumba

**Doumba** on maalaiskunta ja sen keskuskylä Koulikoron alueen Koulikoron piirissä Malissa. Se sijaitsee 30 kilometriä Koulikorosta pohjoiseen. Kunnassa on 7&nbsp;500 ja keskuskylässä 2&nbsp;300 asukasta (vuonna 2009).

Doumban kunnan pinta-ala on 250 neliökilometriä. Se rajoittuu pohjoisessa Koulikoron piirin Sirakorolan ja muissa ilmansuunnissa Koulan kuntiin. Alue on pinnanmuodostukseltaan tasankoa. Pysyviä vesistöjä ei ole. Kasvillisuus on savannia.

Vuonna 1996 perustettuun kuntaan kuuluu seitsemän kylää. Aikaisemmin ne kuuluivat Koulan arrondissementtiin ja sitä ennen Dialakoron, Fanin ja Koulan kantoneihin.

Seudun pääelinkeinot ovat maanviljely, karjanhoito ja kaupankäynti. Doumbassa ja Fanissa pidetään viikoittaiset markkinat.

## Lähteet
Risto Vanarin piilokamera

**Risto Vanarin piilokamera** on Risto Vanarin ohjaama elokuva vuodelta 1979. Elokuvassa ei ollut käsikirjoitusta tai dialogia, vaan kaikki on improvisoitua.

## Näyttelijät

## Lähteet
Galician lippu

Galician lippu ilmestyi ensi kertaa 1800-luvulla. Se perustuu todennäköisesti keskiaikaisen Galician kuningaskunnan lippujen väreihin. Lippu oli todennäköisesti alun perin sininen pyhän Andreaksen risti valkoisella taustalla. Valkoinen, sininen ja kultainen ovat aina liittyneet Galiciaan. Malja ja kultaiset ristit sinisellä taustalla ovat olleet Galician tunnuksia keskiajasta lähtien. 

## Legenda
1800-luvulla monta tuhatta galicialaista muutti Amerikkoihin. Galicialaiset luulivat muuttolaivoissa liehuvia A Coruña -lippuja Galician lipuiksi. Saavuttuaan uuteen maahan galicialaiset alkoivat käyttää A Coruña -lippuja. Vuosia myöhemmin lippu ylitti Atlantin takaisin kotimaahan, ja siitä tuli Galician virallinen lippu.

## Historialliset liput

## Muut liput

* Monet vasemmistolaiset galicialaiset nationalistit lisäävät Galician lippuun viisisakaraisen tähden kuvaamaan kommunismia ja sosialismia.

* Öljytankkeri ''Prestigen'' onnettomuuden seurauksena Galician rannikolla vuonna 2002 galicialaiset mielenosoittajat käyttivät mustalla värjättyä lippua, jossa luki Nunca Máis (suom. ”ei koskaan uudestaan”). Tästä lipusta on tullut galicialaisten ympäristöaktivistien suosittu tunnus.
Explorer 7

**Explorer 7** laukaistiin lokakuussa 1959 Juno II -kantoraketilla Cape Canaverilta kiertorataan, joka on läpimitaltaan 573 km x 1073 km ja sillä on 50.27° inklinaatio. Se suunniteltiin mittaamaan Auringosta tulevaa röntgen-säteilyä, varattuja energia-partikkeleita ja kosmisia säteitä. Toissijaisiin tavoitteisiin kuuluvat datan kerääminen mikrometeoriitti-törmäyksistä, kerätä tietoa molekyyli-sputteroinnista ja Maapallon ilmakehän lämpötasapainon tutkiminen.

## Lähteet
Helsingin nuorisoneuvosto

**Helsingin nuorisoneuvosto** (; ) on kuntalain 26 §:n edellyttämä, joka toinen vuosi vaaleilla valittava, kolmestakymmenestä 13–17-vuotiaasta helsinkiläisnuoresta muodostuva Helsingin kaupungin vaikuttamistoimielin. Nuorisoneuvosto huolehtii siitä, että nuoria kuunnellaan Helsingin päätöksenteossa. Nuorisoneuvosto on osa Helsingin nuorten vaikuttamisjärjestelmä Ruutia.

Nuorisoneuvosto tunnettiin vuosina 2012-2017 nimellä Ruudin ydinryhmä. Ydinryhmän nimi vaihtui nuorisoneuvostoksi vuoden 2018 alussa. Toimikauden 2019 nuorisoneuvostossa jäseniä on ensimmäistä kertaa kolmekymmentä kahdenkymmenen sijaan. Helsingin nuorisoneuvosto valitaan vaaleilla. Vuoden 2021 vaaleissa ehdokkaita oli 74, ja äänestysprosentti oli 38,1%. Ääniä annettiin 10 799. Vaalit on järjestetty vuoden välein vuoteen 2018 asti, vuodesta 2019 joka toinen vuosi.. Vuonna 2020 alkanut toimikausi on ensimmäinen kaksivuotinen kausi.

## Johto

## Jäsenet
Kaupunginhallitus asetti Helsingin nuorisoneuvoston vuosiksi 2024-2025 kokouksessaan 18. joulukuuta 2023.

Uuden nuorisoneuvoston toimikausi alkaa 1. tammikuuta 2024.

Helsingin Nuorisoneuvosto 2024-2025 valitsivat myös ensimmäistä kertaa varajäsenet.  




## Toimialaryhmät
Helsingin nuorisoneuvosto on jakautunut neljään toimialaryhmään, jotka vastaavat Helsingin kaupunkiorganisaation toimialoja. Toimialaryhmät keskittyvät oman toimialansa asioihin vaikuttamiseen. Jokaisella toimialaryhmällä on puheenjohtaja, joka tapaa toimialan viranhaltijoita ja koordinoi ryhmänsä toimintaa.

## Lautakuntapaikat
Tammikuusta 2019 lähtien nuorisoneuvoston jäsenillä on kokeiluluontoisena käynnissä läsnäolo- ja puheoikeus kaikissa neljässä Helsingin kaupungin toimialalautakunnassa. Lautakuntakokeilua ehdottivat kaupungille nuorisoneuvoston asettaman aihetta edistävän työryhmän jäsenet silloinen puheenjohtaja Jim Koskinen, silloinen varapuheenjohtaja Kaapo Haapanen sekä edustajat Evi Koivunen ja Kasper Rautalinko. Lautakunnissa tehdään koko kaupunkia koskevat tärkeät päätökset.

Vuodesta 2019 Helsingin nuorisoneuvostolla on vakituinen edustus kaikissa kaupungin toimialalautakunnissa. Jokaisessa lautakunnassa on kolme edustajaa, jotka vuorotellen osallistuvat lautakuntien kokouksiin.

## Valtuustoryhmä
Keväästä 2023 lähtien nuorisoneuvosto sai läsnäolo- ja puheoikeuden Helsingin kaupungin valtuustoon. Valtuustoon valitaan uudet nuorisoedustajat puolen vuoden välein. Valtuustoryhmään kuuluu kuusi nuorisoedustajaa. Valtuusto päättää kaupungin toimintaa säätelevästä hallintosäännöstä, Helsingin toiminnan ja talouden pitkän aikavälin tavoitteista kaupunkistrategiassa sekä jokavuotisesta kaupungin talousarviosta eli tavoitteiden asettamisesta ja rahan jakamisesta eri kaupungin toimintoihin. Helsingin Nuorisoneuvoston jäsenten tehtävä valtuustossa on ottaa kantaa siellä käsiteltäviin asioihin sekä antaa nuorten mielipiteitä ja näkemyksiä siihen.

## Huomautukset

## Lähteet
Harald Neovius

**Harald Leonard Neovius** (21. marraskuuta 1863 Orjol, Venäjän keisarikunta – 19. tammikuuta 1930 Helsinki) oli suomalainen arkkitehti.

Neoviuksen vanhemmat olivat kenraaliluutnantti Frithiof Alfred Neovius (1830–1895) ja Anna Natalie Geschwend (1829–1887). Hän valmistui arkkitehdiksi Helsingin Polyteknillisestä opistosta. 

Neoviuksen sisaruksia olivat toimittaja Arvid Neovius, pankinjohtaja Arthur Alfred Neovius ja kansanedustaja, koulunjohtaja Dagmar Neovius. Hänen appensa oli lääninkuvernööri Torsten Costiander. Neovius hoiti vuodesta 1904 alkaen anoppinsa ja sittemmin vaimonsa omistamaa Nuutajärven kartanoa.

Vuoden 1899 suuren adressin kerrotaan saaneen alkunsa Neoviuksen ideasta, tosin myöhempi historiantutkimus on esittänyt myös muita henkilöitä hankkeen mahdolliseksi ”isäksi”.

## Rakennuksia

* Käkisalmen kylpylaitos 1895–1897 
* Navigator-talo. Unioninkatu 12, Helsinki, 1903–1905

## Lähteet
Nils Fredrik Perander

**Nils Fredrik Perander** (9. marraskuuta 1816 Liperi – 9. huhtikuuta 1854 Kuopio) oli suomalainen juristi ja Kuopion pormestari.

Peranderin vanhemmat olivat Liperin kirkkoherra Niklas Johan Perander (1763–1831) ja Gustava Charlotta Savenius. Hän kävi Kuopion triviaalikoulua ja Porvoon lukiota ja pääsi ylioppilaaksi Helsingissä 1835. Perander suoritti Helsingin yliopistossa tuomarintutkinnon 1842 ja oli auskultanttina Vaasan hovioikeudessa. Hän sai varatuomarin arvon 1845 ja hänestä tuli Kuopion pormestari 1847.

Perander oli naimisissa vuodesta 1849 opettajatar Emma Kristina Ehrströmin (k. 1897) kanssa jonka isä oli Pietarin ruotsalaisen Katariinan seurakunnan kirkkoherra Erik Gustaf Ehrström. Heidän poikansa oli Viipurin hovioikeuden hovioikeudenneuvos Nils August Perander ja tyttärensä runoilija Emma Åkerman o.s. Perander.

## Lähteet
Neptunuksenmalja

**Neptunuksenmalja** (*Cliona patera*) on sarveispiisieniin kuuluva sienieläin. Se on suuri, maljaa tai viinilasia muistuttava sienieläin, joka kasvaa korkeudeltaan ja halkaisijaltaan metrin mittaiseksi. Jalka on kiinnittynyt maahan ”juurilla”. Sen väri vaihtelee valkoisesta keltaiseen.

Lajin epäiltiin kuolleen maailmanlaajuisesti sukupuuttoon, mutta se löydettiin uudelleen Singaporesta vuonna 2011.

## Lähteet
Patricia Wrightson

**Alice Patricia Wrightson** (19. kesäkuuta 1921 Lismore, Uusi Etelä-Wales, Australia – 15. maaliskuuta 2010 Lismore, Uusi Etelä-Wales, Australia) oli australialainen kirjailija.

Wrightsonin isä oli juristi. Hän tarjosi tyttärelleen kasvatuksen, johon sisältyi "kirjallisuutta, filosofiaa ja ihmettä". Perheessä oli kuusi lasta. Toisen maailmansodan aikana hän työskenteli ammustehtaassa ja sen jälkeen sairaalan hallinnossa Bonalbossa 1946–1960. Sinä aikana hän alkoi kirjoittaa lapsille kirjoja, joista ensimmäinen, *The Crooked Snake*, sai vuonna 1956 australialaisen lastenkirjapalkinnon Vuoden kirja. Seuraavien vuosikymmenten aikana hän kirjoitti kolmattakymmentä kirjaa ja sai palkintoja ja tunnustuksia. Hänen mukaansa sai vuonna 1999 alakoululaisten kirjallisuuspalkinto nimen Patricia Wrightson Prize.

## Palkinnot ja tunnustukset
* 1974 Children's Book Council: Book of the Year Awards – Book of the Year Award
* 1976 IBBY Kunniapalkinto teoksesta *Nargun ja tähdet*
* 1986 Hans Christian Andersen -palkinto

## Suomennetut teokset
*

## Lähteet
Koula (Koulikoron alue)

**Koula** on maalaiskunta ja sen keskuskylä Koulikoron alueen Koulikoron piirissä Malissa. Se sijaitsee 35 kilometriä Koulikorosta pohjoiseen. Kunnassa on 23&nbsp;400 ja keskuskylässä 3&nbsp;400 asukasta (vuonna 2009).

Koulan kunta rajoittuu koillisessa Koulikoron piirin Sirakorolan ja Doumban, kaakossa Méguétanin, lounaassa Tienfalan ja Katin piirin Yélékébougoun sekä luoteessa Kolokanin piirin Nossombougoun ja Nonkonin kuntiin. Maisemaa leimaavat ylängöt, tasangot ja sadekauden jälkeen kuivuvat joet.

Kuntaan kuuluu 36 kylää. Väestön pääelinkeino on maanviljely. Tärkeimmät viljelykasvit ovat hirssi, maissi, maapähkinä, puuvilla ja seesami. Lisäksi harjoitetaan karjanhoitoa ja kaupankäyntiä.

## Lähteet
Koula

**Koula** tarkoittaa seuraavia asioita:

* Koúla, vuoristo Kreikan ja Bulgarian rajalla
* Koula, kunta Koulikoron alueella Malissa
* Koula, kunta Ségoun alueella Malissa
Daina Taimina

**Daina Taimina** (s. 19. elokuuta 1954) on latvialainen matemaatikko ja professori. Hän mallintaa matemaattisia ja geometrisiä malleja virkkaamalla ne.

Taimina suoritti perustutkintonsa Latviassa ja täydensi tutkintoaan opiskelemalla tietojenkäsittelytiedettä. Neuvostokäytänteiden mukaan hän ei voinut väitellä tohtoriksi Latviassa. Hän väitteli matematiikan tohtoriksi Minskissä Valko-Venäjän kansallisesta tiedeakatemiasta. Latvia itsenäistyi uudelleen vuonna 1991, jolloin Taimina sai tohtorin arvon myös Latviasta ja alkoi opettaa Latvian yliopistossa. 

Vuonna 1996 Taimina siirtyi Cornellin yliopistoon matematiikan laitokselle. Kun hän osallistui geometrian seminaariin hän näki matemaatikko William Thurstonin tekemiä hauraita paperisia mallinnuksia. Taimina sai idean tehdä virkkaamalla kestävämpiä mallinnuksia. Taimina esitteli aviomiehensä matemaatikko ja professori David Hendersonin kanssa niitä seminaareissa. Mallinnuksista on kuvia myös heidän yhdessä kirjoittamissa kirjoissa, kuten *Experiencing Geometry: Eucleidean and non-Eucleidean with History*. Vuonna 2012 hänet palkittiin saavutuksistaan matematiikan konkreettisen esitystavan ja yleistajuistamisen käyttämisestä Eulerin kirjapalkinnolla. 

Taiminan töitä on ollut esillä myös näyttelyissä Washington D.C.:ssä ja eri maissa.

## Lähteet

## Aiheesta muualla
* Daina Taimina - Books
Carme Forcadell

**Carme Forcadell i Lluís** (s. 1955 Xerta) on katalonialainen poliitikko. Hän toimi Katalonian alueparlamentin puhemiehenä vuosina 2015–2017, jolloin Carles Puigdemontin johtama hallitus valmisteli ja järjesti kansanäänestyksen Katalonian itsenäistymisestä. Espanja aloitti Forcadellia vastaan oikeusprosessin jo ennen kansanäänestyksen järjestämistä, koska hän oli puhemiehenä sallinut parlamentissa keskustelun mahdollisesta itsenäistymisestä Hän puolusti menettelyään vedoten sananvapauteen ja haki asialle kansainvälistä näkyvyyttä muun muassa kirjoittamalla tilanteesta New York Timesiin tammikuussa 2017.

Kansanäänestyksen ja sitä seuranneen itsenäisyysjulistuksen jälkeen Espanja nosti Katalonian hallituksen ministereitä, parlamentin puhemiehistöä ja eräitä muita avainpoliitikkoja vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan.  Espanjan korkein oikeus käsitteli parlamentin puhemiehistön syytteitä 9. marraskuuta 2017 ja määräsi Forcadellin maksamaan jopa 150&nbsp;000 euron takuut vastineeksi siitä, ettei hän joutuisi tutkintavankeuteen. Forcadell vietti yhden yön vankilassa, mutta vapautui seuraavana päivänä maksettuaan takuut. Oikeus ei hyväksynyt, että Forcadell olisi maksanut takuut jo samana päivänä, jona ne määrättiin ja parlamentin puhemiehistön kolmas sihteeri Joan Josep Nuet arveli, että Forcadell pyrittiin näin saamaan tarkoituksella edes hetkeksi vankilaan. Neljälle muulle puhemiehistön jäsenelle (Anna Simó, Lluís Corominas, Lluís Guinó ja Ramona Barrufet) määrättiin 25&nbsp;000 euron takuut, ja syytetyistä vain Nuet päästettiin tutkinnan ajaksi vapaaksi ilman rajoituksia.

Uusissa Katalonian parlamenttivaaleissa 21. joulukuuta 2017 Forcadell valittiin Katalonian parlamenttiin Katalonian tasavaltalaisen vasemmiston listalta, mutta hän ilmoitti 22. maaliskuuta 2018 yhdessä Dolors Bassan ja Marta Roviran kanssa luopuvansa kansanedustajan paikastaan, jottei heidän mahdollinen uusi vangitsemisensa heikentäisi parlamentin toimintakykyä. Seuraavana päivänä eli 23. maaliskuuta 2018 Forcadell vangittiinkiin siis jo toistamiseen samaan aikaan Bassan, Jordi Turullin, Raül Romevan ja Josep Rullin kanssa heidän tehdessä näin vankilassa seuraa Oriol Junquerasille, Joaquim Fornille, Jordi Sànchezille ja Jordi Cuixartille, jotka olivat olleet yhtäjaksoisesti vangittuna jo loppuvuodesta 2017 lähtien. Rovira, joka oli niin ikään kutsuttu samana päivänä oikeuden kuultavaksi, ei puolestaan ilmestynyt oikeuteen, vaan ilmoitti lähteneensä maanpakoon Sveitsiin.

## Lähteet
Ninja Gaiden (NES)

**Ninja Gaiden** (), Euroopassa *Shadow Warriors* on Tecmon vuonna 1988 Nintendo Entertainment Systemille kehittämä ja julkaisema toimintatasohyppelyvideopeli. Pelin kehitys ja julkaisu tapahtui samaan aikaan samannimisen beat 'em up kolikkopelin kanssa. Peli julkaistiin Japanissa joulukuussa 1988, Pohjois-Amerikassa maaliskuussa 1989 ja Euroopassa elokuussa 1991. Peli on käännetty useille muille alustoille, kuten PC Enginelle, Super NES:lle ja matkapuhelimille. Se on myös julkaistu Virtual Consolessa.

Pelissä kuvitteellinen ninja Ryu Hayabusa matkustaa Amerikkaan kostaakseen murhatun isänsä puolesta.
Shane Maloney

**Shane Maloney** (1953 Hamilton, Victoria, Australia) on australialainen rikoskirjailija.

Maloney opiskeli yhteiskuntatieteitä ja Aasian historiaa Australian kansallisessa yliopistossa. Hän on ollut Melbourne Comedy Festivalin johtaja. Hän on opettanut 2005 vierailijana Melbournessa La Trobe -yliopiston School of Communication, Arts and Critical Inquiryssa. Romaanien ohella Maloney on kirjoittanut kolumneja, matkakertomuksia, artikkeleita ja kirjaesittelyjä. Kahdesta hänen kirjastaan, *Stiff* ja *The Brush-Off*, on tehty elokuvat.

## Palkinnot ja tunnustukset
* 2003 Literature Board Grants – Grants for Established Writers 
* 2009 ehdokas: Melbourne Prize – Melbourne Prize for Literature 
* 2009 Ned Kelly Awards for Crime Writing – elämäntyöpalkinto
 
## Suomennetut teokset
* *Hyvä yritys (*Nice try*), suomentanut Markku Päkkilä. Otava, 2000 (Crime club) .
* *Paljon pyydetty(*The big ask*), suomentanut Markku Päkkilä. Otava, 2002 (Crime club) 

## Lähteet

## Aiheesta muualla
* Shane Maloneyn kotisivu
Marathit

**Marathit** ovat intialainen kansa, joka asuu Maharashtran ja Goan osavaltioiden alueella Länsi-Intiassa. Marathin kielen puhujia on noin 83 miljoonaa vuonna 2011. Marathit ovat pääosin hinduja.

Maratheilla oli oma suurvalta vuosina 1674–1818. 

## Lähteet

## Aiheesta muualla
Etyylibentsoaatti

**Etyylibentsoaatti** (C9H10O2) on estereihin kuuluva orgaaninen yhdiste. Yhdistettä voidaan käyttää hajusteissa. Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.

## Ominaisuudet, käyttö ja valmistus
Huoneenlämpötilassa etyylibentsoaatti on väritöntä nestettä. Yhdisteellä on miellyttävä hedelmäinen tuoksu. Etyylibentsoaatti ei liukene veteen, mutta liukenee hyvin moniin orgaanisiin liuottimiin esimerkiksi etanoliin, dietyylieetteriin ja kloroformiin. Luonnossa etyylibentsoaattia on muun muassa omenoissa, banaaneissa ja kirsikoissa. 

Etyylibentsoaattia käytetään hajusteissa esimerkiksi synteettisessä ylang-ylang-öljyssä. Ainetta valmistetaan etanolin ja bentsoehapon välisellä kondensaatioreaktiolla, jota katalysoivat hapot.
:

## Lähteet

## Aiheesta muualla
*Human Metabolome Database (HMDB): Ethyl benzoate 
*Food Component Database (FooDB): Ethyl benzoate 
*Toxin and Toxin Target Database (T3DB): Ethyl benzoate 
*Dr. Duke's Phytochemical and Ethnobotanical Databases: Ethyl benzoate 
*Pherobase: Floral Compound - ethyl benzoate 
*Pherobase: Semiochemical - ethyl benzoate
Tony Kenrick

**Anthony (Tony) Arthur Kenrick** (s. 1935 Sydney, Uusi Etelä-Wales, Australia) on australialainen rikoskirjailija.

Neljäntoista tunnetun salapoliisiromaanin lisäksi hän on kirjoittanut teoksen *Up Against the House*, joka on kadoksissa, sekä muutamia näytelmiä. Kahdesta hänen teoksestaan on muokattu elokuvat, vuonna 1981 *Nobody's Perfekt* romaanista *Two for the Price of One* ja vuonna 1986 *[[Shanghain yllätys]]* romaanista *Faraday's Flowers*.

## Teokset
* *The Only Good Body's a Dead One*, London: Jonathan Cape, 1970
* *A Tough One to Lose*, London: Michael Joseph, 1972
* *Two for the Price of One*, London: Michael Joseph, 1974
* *Stealing Lillian*, London: Michael Joseph, 1975
* *The Chicago Girl*, New York (City): G. P. Putnam's Sons, 1976
* *The Seven Day Soldiers: A Novel*, London: Michael Joseph, 1976
* *Two Lucky People*, London: Michael Joseph, 1978
* *The Nighttime Guy*, New York (City): William Morrow, 1979
* *The 81st Site*, London: Granada, 1980
* *Blast*, New York (City): Signet, 1984
* *Faraday's Flowers*, New York (City): Doubleday, 1985
* *China White*, Boston: Little, Brown, 1986
* *Neon Tough*, New York (City): G. P. Putnam's Sons, 1988
* *Glitterbug*, New York (City): Carroll and Graf, 1991

### Suomennetut teokset
* *Shanghain yllätys* (*Faraday's flowers*), suom. Seppo Sauri. Otava, 1987 
* *Kuoleman lumi* (*China white*), suom. Seppo Sauri. Otava, 1989 

## Filmografia
* *Nobody's Perfekt*, 1981 (romaanista *Two for the Price of One*)
* *[[Shanghain yllätys]]*, 1986 (romaanista *Shanghain yllätys*)

## Lähteet

## Aiheesta muualla
*
Clionaida

**Clionaida** on sarveispiisienien luokkaan kuuluva sienieläinlahko. Lajit elävät meri- ja murtovedessä.

## Heimot
* Acanthochaetetidae
* Clionaidae
* Placospongiidae
* Spirastrellidae

## Lähteet

## Aiheesta muualla
*iNaturalist: Lahko Clionaida
*UniProt: Taxonomy - Clionaida 
*Global Biodiversity Information Facility (GBIF): Clionaida 
*University of Michigan, Animal Diversity Web (ADW): Clionaidae (kuvia)
Johan Fredrik Blomqvist

**Johan Fredrik Blomqvist** (27. syyskuuta 1864 Pernaja – 22. huhtikuuta 1938 Helsinki) oli suomalainen lehtori, voimistelunopettaja ja Suomen olympiakomitean sihteeri. 

Blomqvistin vanhemmat olivat merimies, työmies Jakob Fredrik Blomqvist ja Helena Fredrika Esaiantytär. Hän pääsi ylioppilaaksi 1883 Porvoon ruotsalaisesta lyseosta ja valmistui Helsingin yliopistosta voimistelunopettajaksi 1885.

Blomqvist oli voimistelunopettajana Porvoon ruotsalaisessa lyseossa 1885–1907 ja Joensuun lyseossa 1907–1911 ja sen jälkeen Helsingin suomalaisen lyseon voimistelun ja terveysopin kollegana ja lehtorina 1911–1931. Hän toimi myös sairasvoimistelijana ja hierojana 1885–1911 sekä oli palomestarina Porvoossa 1905–1907 ja Joensuussa 1907–1911. Raittiuspuhujana Blomqvist toimi vuodesta 1931 alkaen. 

Blomqvist oli Joensuun kaupunginvaltuuston jäsenenä 1909–1911 ja Suomen olympiakomitean sihteerinä 1912–1920. Hänestä tuli Suomen voimistelu ja urheiluliiton kunniajäsen 1924, Ylioppilaiden raittiusyhdistyksen kunniajäsen 1928 ja Raittiuden ystävien kunniajäsen 1933. Blomqvist teki vuonna 1911 valmistuneen Joensuun lyseon voimistelusalin (nykyinen Taidekeskus Ahjo) alustavat piirustukset arkkitehti Jac Ahrenbergin tehdessä lopulliset piirustukset.

Johan Fredrik Blomqvist oli naimisissa 1890–1910 Fanny Maria Janssonin kanssa ja avioeron jälkeen toisen kerran naimisissa vuodesta 1911 Aleksandra Liljeroosin kanssa. 

## Teoksia
* *Pieni kouluhygienian opas* kirjassa *Joensuun klassillinen lyseo. Kertomus lukuvuodelta 1910-1911*. Joensuu 1911
* *Kertomus opintomatkasta Tukholmaan, Dresdeniin ja Berliiniin vuonna 1912*. Voimistelullisia matkakertomuksia 1. Suomen Aleksanterin yliopisto, Helsinki 1915

## Lähteet

## Aiheesta muualla
* Suojeluskuntapoikatyön veteraani, Hakkapeliitta, 25.09.1934, nro 39, s. 10, Kansalliskirjaston digitaaliset aineistot
Blind Guardianin diskografia

Tämä on **[[Blind Guardian]]in diskografia**.

## Diskografia

### Studioalbumit
* 
* 
* 
* 
* 
* 
* 
* 
* 
* 
* 
* 

### Livealbumit
* 
* 
* 
* 

### Kokoelmat
* 
* 
* 

### Singlet
* 
* 
* 
* 
* 
* 
* 
* 
* 
* 
* 
* 
* 
* 
* 

### DVD:t
* 

### Demot
* 
* 

### Musiikkivideot
* Born in a Mourning Hall (1995)
* Bright Eyes (1995)
* Mr. Sandman (1996)
* Mirror Mirror (1998)
* The Bard's Song (in the Forest) (2003)
* Another Stranger Me (2006)
* Sacred (2008)
* A Voice in the Dark (2010)
* Twilight of The Gods (2014)		
* Children of The Smith (2016)	
* Point Of No Return (2019)	
* This Storm (2019)
* War Feeds War (2019)
* Merry Xmas Everybody (2020)
* Secrets Of The American Gods (2022)
* Life Beyond The Spheres (2022)
* Deliver Us From Evil (2022)		
* Secrets of the American Gods (2022)	
* Blood of the Elves (2022)	
* Violent Shadows (2022)	
* Architects of Doom (2022)		
* Life Beyond The Spheres (2022)

## Lähteet
Iittalan musiikin kesä

**Iittalan musiikin kesä ry** on vuonna 2017 perustettu yhdistys. Yhdistyksen pääasiallinen tehtävä on järjestää Iittalan musiikkijuhlia.

Yhdistyksen hallitukseen kuuluu Tuomas Nikkanen (musiikkijuhlien taiteellinen johtaja), Riitta Muikku-Piirainen (musiikkijuhlien toiminnanjohtaja), Anne Laatikainen, Veli-Matti Alarto, Hillevi Kaarlenkaski sekä varajäsenet.

Yhdistys järjesti musiikkijuhlat ensimmäisen kerran kesällä 2017.

Yhdistys tilasi hämeenlinnalaiselta säveltäjä Sampsa Ertamolta v.2017 kamarioopperan Yllätä ikuinen virta Toivo Kuulan elämästä juhlistamaan Toivo Kuulan kuoleman satavuotisjuhlavuotta. Teos saa kantaesityksensä kesän 2018 musiikkijuhlille Iittalassa.

## Lähteet
http://iittalanmusiikinkesa.fi/

## Aiheesta muualla
*  http://iittalanmusiikinkesa.fi/ 
*  https://iittalanmusiikkijuhlat.com
Arthur Alfred Neovius

**Arthur Alfred Neovius** (26. kesäkuuta 1869 Moskova, Venäjän keisarikunta – 20. huhtikuuta 1938 Helsinki) oli suomalainen juristi, Liittopankin toimitusjohtaja ja Suomen pankkiyhdistyksen asiamies.

Neoviuksen vanhemmat olivat kenraaliluutnantti Frithiof Alfred Neovius (1830–1895) ja Anna Natalie Geschwend (1829–1887). Hän pääsi ylioppilaaksi 1885 Suomen kadettikoulusta ja valmistui Helsingin yliopistosta filosofian kandidaatiksi 1888, filosofian maisteriksi 1890 ja molempien oikeuksien kandidaatiksi 1892.

Neovius oli Porin kauppaopiston johtajana 1893–1895 ja Suomen Yhdyspankin pääkonttorissa kamreerina 1896–1906. Hän oli Suomen Kauppapankin pääjohtajana 1907–1914, Suomen pankkiyhdistyksen asiamiehenä 1914–1917, Turun Osakepankin Helsingin konttorin pääjohtajana 1917–1920 sekä Liittopankin Helsingin konttorin pääjohtajana 1921–1924. Viimeksi Neovius toimi Suomen pankkiyhdistyksen asiamiehenä vuodesta 1926 alkaen.

Neovius oli Helsingin rahatoimikamarin jäsenenä 1917–1918 ja Suomen senaatin raha-asiain edustajana Saksassa ja kauppatoimikunnan jäsenenä Berliinissä 1918. 

Arthur Alfred Neovius oli naimisissa vuodesta 1893 Nina Gabriella Geitlinin kanssa ja avioeron jälkeen toisen kerran naimisissa vuodesta 1919 Martha Rothen, o.s. Avellan kanssa.  Neoviuksen sisaruksia olivat toimittaja Arvid Neovius, arkkitehti Harald Leonard Neovius ja kansanedustaja, koulunjohtaja Dagmar Neovius.

## Lähteet
Erra (jumala)

**Erra** tai **Irra** on mesopotamialaisessa mytologiassa kulkutautien ja vitsausten jumala. Hän vastaa Namtaria, jota Enlil käytti pelotellakseen sumerien meluisia kaupunkeja. Myös Anu lähetti Erran rankaisemaan häntä vastaan kapinoivia. Toisessa myytissä Erra aiheutti valtavaa tuhoa sillä aikaa kun Marduk kävi manalassa.

## Lähteet
* Cotterell, Arthur: Maailman myytit ja tarut. WSOY 1996. 
### Viitteet
Uuden-Kaledonian lippu

Vuoteen 2010 mennessä ainoa virallinen Uudessa-Kaledoniassa käytetty lippu oli Ranskan trikolori. Heinäkuussa 2010 Uuden-Kaledonian kongressi äänesti Kanak-lipun käyttöönottamisesta Ranskan lipun ohella. Sekä Uuden-Kaledonian että Ranskan lipuilla on virallinen asema.

## Yleiskatsaus
Vuonna 2008 Uuden-Kaledonian hallitus keskusteli virallisen lipun ja kansallislaulun käyttöönottamisesta. Ranskan lippu jäi kuitenkin ainoaksi viralliseksi lipuksi. 

Heinäkuussa 2010 Uuden-Kaledonian kongressi äänesti Kanak-lipun käyttämisestä Ranskan lipun ohella. 17. heinäkuuta 2010 Ranskan pääministeri François Fillon osallistui seremoniaan Nouméassa, jossa Kanak-lippu nostettiin salkoon Ranskan lipun viereen. 

Lippu koostuu kolmesta vaakasuuntaisesta yhtä paksusta raidasta, jotka ovat väriltään sininen, punainen ja vihreä. Lipussa on myös keltainen ympyrä, jossa on Uuden-Kaledonian tunnus. Värien symboliikka on seuraava: 

* sininen: suvereniteetti ja taivas
* punainen: veri ja kanakkien taistelu
* vihreä: maa ja Uuden-Kaledonian biodiversiteetti
* keltainen: aurinko, jota käyttävät tunnuksenaan myös kanak-yhteisöjen päälliköt

Kanak-lipun käyttöönotosta tuli kiistanalainen. Jotkut halusivat Uuden-Kaledonian lipuksi kokonaan uuden lipun, jossa olisi piirteitä Ranskan lipusta sekä Kanak-lipusta. 

## Provinssien liput

File:Bandera Province Sud.svg |Eteläprovinssin lippu
File:Drapeau Province Nord Nouvelle Calédonie.svg|Pohjoisprovinssin lippu
File:Iles-Loyauté drapeau.svg|Lojaliteettisaarten lippu


## Muut liput

File:New Caledonia Sports Flag.svg|Uuden-Kaledonian tiimiä kuvaava Tyynenmeren kisoissa käytetty lippu.
File:Flag of New Caledonia with Emblem.svg|Ranskan trikolori Uuden-Kaledonian symbolilla.
New Caledonia flags merged (2017).svg|Uutta-Kaledoniaa FIFA:ssa kuvaamaan käytetty lippu.


## Lähteet
Baltimore/Washington International Thurgood Marshall Airport

**Baltimore/Washington International Thurgood Marshall Airport** (aikaisemmin **Friendship International Airport** ja **Baltimore/Washington International Airport**; IATA: **BWI**, ICAO: **KBWI**, FAA LID: **BWI**) on Yhdysvaltain Marylandissa sijaitseva julkinen lentoasema. Lentoaseman läpi kulki vuonna 2016 yli 25 miljoonaa matkustajaa, mikä tekee siitä Marylandin vilkkaimman lentoaseman. Asema sijaitsee 14 kilometrin päässä Baltimoresta ja 51 kilometrin päässä Washington DC:sta.

Lentoasemalla on kolme kiitotietä: 10/28 (noin 3 200 metriä pitkä), 15L/33R (1 520 metriä) ja 15R/33L (2 900 metriä).

## Historiaa
Ensimmäiset suunnitelmat Baltimoren-Washingtonin kansainvälisen lentoaseman rakentamiseksi tehtiin vuonna 1946 ja rakennustyöt aloitettiin seuraavana vuonna. Lentoaseman alkuperäinen nimi oli Friendship International Airport ja se toimi aluksi Baltimoren kaupungin alaisuudessa. Presidentti Harry S. Truman vihki lentoaseman käyttöön 24. kesäkuuta 1950.

Marylandin osavaltion liikenneministeriö osti lentoaseman itselleen 36 miljoonan dollarin hintaan vuonna 1972. Seuraavana vuonna lentoaseman nimi muutettiin muotoon Baltimore/Washington International Airport. Osavaltio teki lentoasemalla 1970-luvun aikana mittavia laajennustöitä, joiden myötä esimerkiksi lentoaseman pinta-ala tuplaantui.

Vuonna 2005 lentoaseman nimi muutettiin nykyiseen muotoonsa Baltimore/Washington International Thurgood Marshall Airport. Nimi on viittaus Baltimoressa syntyneeseen Yhdysvaltain korkeimman oikeuden entiseen tuomariin Thurgood Marshalliin, joka oli Yhdysvaltain korkeimman oikeuden ensimmäinen afroamerikkalainen tuomari.

Lentoaseman matkustajamäärät ovat kasvaneet vuosien saatossa merkittävästi. Vuonna 1984 lentoaseman läpi kulki noin 6,7 miljoonaa matkustajaa, 1994 12,8 miljoonaa ja 2014 22,3 miljoonaa.

## Lähteet

## Aiheesta muualla

* Lentoaseman verkkosivusto 
*
Caroline Hagen Kjos

**Caroline Marie Hagen Kjos** (s. 1984) on norjalainen, Sveitsissä asuva yritysjohtaja, perijätär ja miljardööri. Hän oli alkuvuonna 2018 Norjan rikkain nainen. Vuonna 2014 hänet valittiin perheen holdingyhtiö Canica AS:n hallituksen puheenjohtajaksi. Hänelle myös siirrettiin vuosina 2014–2015 selvä enemmistö yhtiön osakepääomasta. Maaliskuussa 2018 yhdysvaltalainen talousjulkaisu *[[Forbes]]* arvioi Kjosin varallisuudeksi 2,8 miljardia dollaria.

Hagen Kjos työskentelee projektipäällikkönä perheyhtiön sveitsiläisessä tytäryhtiössä. Alhaista tulo- ja varallisuusveroa mainostavan Sveitsin Schwyzin kantoniin vuonna 2009 muuttanut Hagen Kjos peri vuonna 2014 enemmistöomistajuuden yhtiöstä isältään Stein Erik Hagenilta. Vuonna 2015 Hagen Kjosin omistusosuus perheen pääyhtiö Canicasta kasvoi 99,75 prosenttiin. Järjestelyjen seurauksena Hagen Kjosin isälle Sten Hagenille jäänyt omistusosuus on nimellisarvoltaan vain 0,25 prosenttia, mutta näille osakkeilla kuuluu 70 prosentin äänioikeus yhtiön asioista päätettäessä. Canica on monialakonserni Orklan pääomistajia; Orkla on ostanut Suomesta useita elintarvikealan yrityksiä (yhdistetty Orkla Foods Finlandiin ja Orkla Confectionery & Snacksiin; tuotteina muun muassa Pandan makeiset ja Taffel-perunalastut). Orklan hallituksen puheenjohtaja on Sten Hagen, jonka varajäsen Hagen Kjos on.

Hagen Kjos on suorittanut alemman korkeakoulututkinnon (BBA) New Yorkissa toimivassa oppilaitoksessa (Parsons The New School for Design). Vuonna 2015 hänen perheeseensä kuului aviopuolison ohella kaksi lasta.

## Lähteet
De tribus impostoribus

**De tribus impostoribus** (*Kolme huijaria*) on ateismin historiaan kuuluva olemassa olleeksi väitetty kirja, josta ei ole löytynyt yhtään kappaletta. Kirjassa olisi käsitelty kolmea huijariksi sanottua uskonnon perustajaa, Moosesta, Jeesusta ja Muhammedia. Tekijöiksi on arvailtu filosofeja ja muita oppineita.

Alun perin 1200-luvulla kirjan kirjoittajaksi väitettiin Saksan keisari Fredrik II:ta. Kun hän suhtautui uskontoihin kriittisesti, hänen kerrottiin nimittäneen Moosesta, Jeesusta ja Muhammedia suurimmiksi huijareiksi, jotka ovat koskaan eläneet. tai kirjoittaneen heistä kirjankin nimeltä *De tribus impostoribus* ("Kolme huijaria"). Tämän nimistä kirjaa ei tiettävästi ollut olemassa, mutta sen kirjoittajiksi epäiltiin myöhemmin monia muitakin kirkon vastustajia, viimeisenä vielä 1600-luvulla Spinozaa.

Kirjan olemassaolosta kiisteltiin 1700-luvulle saakka, jolloin syntyi kaksi sen latinaksi ja ranskaksi kirjoitettua seuraajaa, joiden sisältö oli kirkonvastainen julistus. Kirjat herättivät runsaasti keskustelua, johon osallistui myös Voltaire.

Kirjan käsikirjoitus "löytyi" 1600-luvulla, ja se julkaistiin pienenä painoksena ja sitä kopioitiin myös käsin. Kirja ilmestyi 1719 Amsterdamissa nimellä *La vie et l’esprit de Mr: Benoit de Spinoza*. Kirjaa on sanottu ateistin Raamatuksi, sillä se on hyvin voimakkaasti uskontojen vastainen. Yksi kappale sitä on Helsingin yliopiston kirjastossa.

## Katso myös

* Jeesuksen historiallisuus
* Muhammedin historiallisuus
* Mooseksen historiallisuus

## Lähteet

## Aiheesta muualla
* Englanninkielinen käännös vuodelta 1904
John Paskin Taylor

**John Paskin Taylor** (18. maaliskuuta 1928 – 9. maaliskuuta 2015) oli brittiläinen maahockeypelaaja ja olympiamitalisti.

Taylor kuului Ison-Britannian olympiapronssia voittaneeseen joukkueeseen Helsingissä 1952.

Taylor kuoli 87-vuotiaana 9. maaliskuuta 2015.

## Lähteet
* John Paskin Taylor Bio, Stats, and Results Olympics at Sports-Reference.com 

### Viitteet
Dieter Freise

**Dieter Freise** (18. helmikuuta 1945 Heidelberg – 5. huhtikuuta 2018) oli saksalainen maahockeypelaaja, olympiavoittaja ja Euroopan mestari.

Freise pelasi Länsi-Saksan miesten maajoukkueessa vuosina 1969–1976 yhteensä 86 ottelua joista 13 hallissa. Hän kuului Länsi-Saksan olympiakultaa voittaneeseen joukkueeseen Münchenissä 1972, missä hän pelasi seitsemässä ottelussa. Freise edusti Länsi-Saksaa olympiatasolla myös Montréalissa 1976, missä maa oli viides.

Freise voitti Länsi-Saksan maajoukkueessa myös Euroopan mestaruuden vuonna 1970 ja EM-hopeaa vuonna 1974. Hän kuoli sairasteltuaan pitkään 73-vuotiaana 5. huhtikuuta 2018.

## Lähteet
* Dieter Freise Bio, Stats, and Results Olympics at Sports-Reference.com 

### Viitteet
Discoverer 14

**Discoverer 14** (tunnettu myös nimellä KH-1 9009) oli tiedustelusatelliitti käytetty Corona-ohjelmassa jota hallinnoi DARPA ja Yhdysvaltain ilmavoimat. Elokuussa 1960, kuvat jotka satelliitti otti Neuvostoliitosta kiertoradalla saatiin talteen C-119-lentokoneella. Tämä oli ensimmäinen onnistunut ilmassa oleva kuvan takaisinsaanimen.

## Lähteet
Rosie Frankowski

**Rosie Frankowski** (s. 30. heinäkuuta 1991) on yhdysvaltalainen maastohiihtäjä. Hänen seuransa on Alaska Pacific Nordic Ski Center.

Frankowski osallistui vuoden 2018 talviolympialaisiin. Hän sijoittui 30 kilometrin perinteisellä hiihtotyylillä 21:nneksi.

Maailmancupissa Robinson esiintyi ensimmäisen kerran maaliskuussa 2018 Oslossa sijoittuen 31:nneksi. Se on myös hänen paras MC-sijoitus.

Val di Fiemmen alle 23-vuotiaiden MM-kilpailuissa 2014 Frankowski sijoittui yhdistelmähiihdossa 26:nneksi ja 10 kilometrin perinteisellä hiihtotyylillä 38:nneksi.

## Lähteet
Neil Nugent

**Neil Algernon David Nugent** (6. joulukuuta 1926 – 12. huhtikuuta 2018) oli brittiläinen maahockeypelaaja ja olympiamitalisti.

Nugent kuului Ison-Britannian olympiapronssia voittaneeseen joukkueeseen Helsingissä 1952. Hän pelasi olympiaturnauksessa kaksi ottelua tehden Belgiaa vastaan ottelun ainoan maalin. Nugent loukkaantui turnauksessa eikä pystynyt pelaamaan tämän takia kaikissa otteluissa. Koska pronssimitaleja oli varattu vain 11 kappaletta, Nugent ei vastaanottanut mitalia. Nugent ja Derek Day saivat mitalinsa vasta vuonna 2010, 58 vuotta Helsingin kisojen jälkeen. Nugent kuoli 91-vuotiaana 12. huhtikuuta 2018.

## Lähteet
* Neil Nugent Bio, Stats, and Results Olympics at Sports-Reference.com 

### Viitteet
Lara Malsiner

**Lara Malsiner** (s. 14. huhtikuuta 2000 Sterzing) on italialainen mäkihyppääjä. Hänen seuransa on Gardena Raiffeisen.

Malsiner sijoittui Lahden MM-kilpailuissa 2017 normaalimäessä 37:nneksi. Vuoden 2018 talviolympialaisissa hän sijoittui normaalimäessä 15:nneksi. Seefeldin MM-kilpailuissa 2019 hän oli neljästoista ja Oberstdorfin MM-kilpailuissa 2021 kahdeksastoista. Trondheimin MM-kilpailuissa 2025 hän sijoittui normaalimäessä 15:nneksi ja suurmäessä 17:nneksi.

Maailmancupissa Malsiner kilpaili ensimmäisen kerran joulukuussa 2015 Lillehammerissa sijoittuen 30:nneksi. Kymmenen parhaan joukkoon hän sijoittui ensimmäisen kerran oltuaan kahdeksas joulukuussa 2017 Lillehammerissa. Ensimmäisen palkintosijansa hän saavutti kolmannella sijallaan Hinzenbachissa helmikuussa 2020.

Nuorten MM-kilpailuihin Malsiner on osallistunut vuosina 2016–2019. Vuoden 2017 kisoissa hän sijoittui joukkuemäessä viidenneksi ja normaalimäessä kuudenneksi sekä vuoden 2018 kisoissa normaalimäessä viidenneksi. Vuoden 2019 kisoissa hän saavutti normaalimäessä pronssia. Nuorten talviolympialaisissa 2016 Malsiner voitti normaalimäessä pronssia.

Malsinerin isosisko Manuela Malsiner on kilpaillut mäkihyppääjänä olympialaisissa ja myös pikkusisko Jessica Malsiner on maajoukkuetason mäkihyppääjä.

## Lähteet
Arawn

**Arawn** on walesilaisessa mytologiassa Annwnin eli manalan kuningas. Arawn liittoutui Pwyllin kanssa lyödäkseen vihollisensa Havganin. Kuningas Arthurin miehet kuitenkin varastivat Annwnissa olleen parantavan ja henkiin herättävän taikamaljan tai kattilan.

## Lähteet
* Cotterell, Arthur: Maailman myytit ja tarut. WSOY 1996. 
### Viitteet
Amfortas

**Amfortas** on kelttiläisessä ja kristillisessä tarustossa kalastajakuningas, joka havitteli pyhää Graalia. Hän oli haavoittunut niin, ettei kyennyt nousemaan hevosen selkään, ja joutui siksi elättämään itsensä kalastajana. Hänet saattoi parantaa ainoastaan Graalia etsivä ritari.

## Lähteet
* Cotterell, Arthur: Maailman myytit ja tarut. WSOY 1996. 

### Viitteet
Kaban taistelu

**Kaban taistelu** käytiin Kabassa Fidžissä vuonna 1855 Fidžin kuninkaan Cakobaun ja hänen vihollistensa välillä, jotka tulivat Rewasta ja Bausta. Cakobau sai avukseen Tongan kuningas Taufa'ahaun lähettämän vahvan laivaston. Tongalaisten liittolaistensa ansiosta taistelusta tuli Cakobaulle suuri voitto. Se myös lisäsi Cakobaun riippuvuutta Tongan armeijasta.

## Lähteet
* Huffer, Elise, Grands Hommes et Petites Îles: La Politique Extérieure de Fidji, de Tonga et du Vanuatu, Paris: Orstom, 1993, 
* Historical timeline
Nadežda Petrović

**Nadežda Petrović**, serbiaksi Надежда Петровић, (11. tai 12. lokakuuta 1873 Čačak – 3. huhtikuuta 1915 Valjevo) oli serbialainen taidemaalari. Hänen tyylisuuntansa olivat impressionismi ja fauvismi.

## Elämä
Petrovičin isä opetti kirjallisuutta ja taidetta ja oli taidekeräilijä. Myös hänen äitinsä oli opettaja. Isä halusi välittää kiinnostukseen taiteeseen myös lapsilleen ja kehittää heidän lahjojaan. Tyttären lahjakkuus tuli esille jo varhain. 

Taideopintonsa Petrović aloitti Serbiassa piirustuskoulussa, missä hänen setänsä toimi opettajana. 

Saatuaan stipendin Pertrović matkusti vuonna 1898 Müncheniin, missä hän opiskeli Anton Ažben oppilaana. Münchenissä opetus oli kiinni ajan virtauksissa, toisin kuin takapajuisessa Serbiassa.  Opiskeluaikanaan hän vaikuttui Paul Kleen, Julius Exterin, Alexei von Jawlenskyn ja Wassily Kandinskyn töistä ja tyyleistä. Kirjeissään kotiinsa hän ilmoitti, että hänen elämänsä on nyt omistettu taiteelle, ja hän purki erään virkamiehen kanssa solmimansa kihlauksen. 

Ensimmäisen oman näyttelynsä Petrović piti Belgradissa vuonna 1900. Hän osallistui innokkaasti maansa järjestöelämään ja oli perustamassa Serbian taiteilijaseuraa ja hyväntekeväisyyteen keskittynyttä Serbian sisarten seuraa. Hän kirjoitti maansa ensimmäiset taidekatsaukset ja esitteli aikansa eurooppalaista taidetta kotimaassaan. Hänen maalauksensa saivat huonon vastaanoton Serbiassa, jossa taidemaku oli konservatiivinen. Vuoden 1910 Belgradin näyttelystä tuli kielteisiä arvosteluja.  

Kotimaan maisemat olivat Petrovićille inspiraationa, ja hän teki monia maalausmatkoja. Hän matkusti Pariisiin saamaan uusia vaikutteita ja oleskeli siellä kaksi vuotta. Patrioottisena henkilönä hän oli ollut mukana perustamassa "Serbian sisaret" järjestöä vuonna 1903. Järjestö avusti Ottomaanien valtakunnassa asuvia serbejä. 

Ensimmäisen Balkanin sodan puhjettua Petrović katsoi velvollisuudekseen palata kotimaahan. Hän palveli sodassa sairaanhoitajana. Sodassa hän maalasi viimeiset teoksensa. Sotilaita auttaessaan hän sairastui koleraan. 

Kun ensimmäinen maailmansota alkoi, Petrović oli Italiassa. Itävalta-Unkari oli hyökännyt Serbiaan, ja Petrović piti jälleen velvollisuutenaan auttaa. Hän työskenteli hoitajana Valjevon sairaalassa, kunnes sairastui lavantautiin ja kuoli.

## Teoksia


Tiedosto:Bavarac-sa-sesirom-1900.jpg|*Baijerilainen ja hattu* (1900)
Tiedosto:Kosovski božuri.jpg|*Gračanica* (1913)
Tiedosto:Nad petrovic3.jpg|*La Moisson* (1902)
Tiedosto:Nad petrovic4.jpg|*Pogreb u Sicevu* (1905)
Tiedosto:Nad petrovic5.jpg|*Metsässä* (1900?)



## Lähteet

## Aiheesta muualla

* National Museum in Belgrade: Kosovo peonies – Gracanica by Nadezda Petrovic 
* From “Woman with Child” to “Stranger” – the Feminist Project of Nadežda Petrović
Mireia Boya

**Mireia Boya e Busquet** (s. 1979 Sent Gaudenç) on Val d'Aranista kotoisin oleva katalonialainen poliitikko. Hän nousi Katalonian alueparlamenttiin varasijalta vuonna 2016 Ramon Usallin luovuttua paikastaan henkilökohtaisista syistä. Boya edusti parlamentissa vasemmistolaista Candidatura d’Unitat Popular (lyh. *CUP*) -puoluetta, joka tuki Katalonian hallituksen järjestämää kansanäänestystä Katalonian itsenäisyydestä hallituksen ulkopuolelta.

Kansanäänestyksen järjestämisen seurauksena Espanja nosti Katalonian hallituksen ja parlamentin puhemiehistön lisäksi CUP:inkin kansanedustajia Boyaa ja Anna Gabrielia vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan. Maaliskuussa 2018 Espanjan korkeimman oikeuden tuomarin Pablo Llarenan yksilöidessä tarkemmin, millä rikosnimikkeellä kutakin poliitikkoa tultaisiin syyttämään oikeudessa, Boyan ja Gabrielin osalta kapinasyytteet lievennettiin syytteiksi "kansalaistottelemattomuudesta".

## Lähteet